
Ministru kabineta rīkojums Nr. 835
Rīgā 2024. gada 22. oktobrī (prot. Nr. 44 26. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Ārlietu ministrijas un Finanšu ministrijas budžetu
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 70. pantu, atbalstīt apropriācijas pārdali 1 736 000 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem", lai nodrošinātu finansējumu Ukrainas atbalsta pasākumiem un globālās drošības veicināšanai (atbalstu Ukrainas rekonstrukcijai un iemaksas Ukrainas atbalstam), tai skaitā:
· 1.1. 1 386 000 euro uz Ārlietu ministrijas budžeta programmu 02.00.00 "Iemaksas starptautiskajās organizācijās" iemaksu veikšanai starptautiskajās organizācijās visaptverošam Ukrainas atbalstam un rekonstrukcijai;
· 1.2. 350 000 euro uz šādām Finanšu ministrijas budžeta apakšprogrammām:
· 1.2.1. 250 000 euro uz budžeta apakšprogrammu 41.03.00 "Iemaksas starptautiskajās organizācijās" iemaksas veikšanai Pasaules Bankas Ukrainas Atjaunošanas, rekonstrukcijas un reformu trasta fondā;
· 1.2.2. 100 000 euro uz budžeta apakšprogrammu 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija" biedrībai "Centrs MARTA" Ukrainas tiesībsarga Cilvēktiesību aizsardzības centra izveidošanai Čerņihivā.
· 2. Ārlietu ministrijai un Finanšu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Centrālajai finanšu un līgumu aģentūrai veikt grozījumus noslēgtajā līgumā ar biedrību "Centrs MARTA" (Granta līgums Nr. UA/1/24/CFLA_AS/01 "Par projekta "Čerņihiva: karā cietušo sieviešu spēcināšana un atbalsts" finansēšanu un īstenošanu") par papildu finansējuma piešķiršanu 100 000 euro apmērā šā rīkojuma 1.2.2. apakšpunktā minētā uzdevuma izpildei. Līgumā noteikt šā rīkojuma 1.2.2. apakšpunktā norādīto finanšu līdzekļu izmantošanas mērķi un paredzēt tā izlietojuma kontroli atbilstoši minētajam mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīgs attiecīgais finansējuma saņēmējs vai pasākuma īstenotājs.

